# Aleksej Aleksejevič Brusilov

### Iz Wikipedije, proste enciklopedije

Aleksej Aleksejevič Brusilov (rusko Алексей Алексеевич Брусилов), ruski general, * 19. avgust 1853, Tbilisi, danes Gruzija, † 17. marec 1926, Moskva, danes Rusija.

## [uredi] Življenjepis

Brusilov je vojaško pot začel v enotah dragoncev v vojski carske Rusije. S to enoto je bil udeležen v rusko-turški vojni med letoma 1877 in 1878.

Leta 1906 je postal poveljnik konjeniške divizije, ob izbruhu prve svetovne vojne pa je imel že čin generala in je poveljeval 8. ruski armadi, s katero je igral pomembno vlogo pri zasedbi Galicije.

Posebej se je v tej vojni izkazal leta 1916, ko je izumil nov postopek preboja frontne črte istočasno na večih krajih (po njem se imenuje preboj Brusilova). V tem času je bil poveljnik vseh ruskih armad med rekami Pripet in Prut, njegove armade pa so ponovno zasedle velik del Galicije in celo Bukovino. Junija 1917 je zamenjal glavnega poveljnika ruske vojske, generala Mihaila Aleksejeva, vendar so ga zaradi raznih sumničenj tri mesece kasneje odstavili s tega položaja. Po boljševističnem prevzemu oblasti v novembru istega leta je bil Brusilov aretiran, vendar so ga kmalu spustili. Leta 1920 je bil že imenovan za glavnega poveljnika Rdeče armade.

V Rdeči armadi je bil kasneje predsednik posebnega sveta pri poveljstvu oboroženih sil in inšpektor konjenice.

## [uredi] Glej tudi

- seznam ruskih generalov

Vzpostavljeno iz »http://sl.wikipedia.org../../../a/l/e/Aleksej_Aleksejevi%C4%8D_Brusilov_56d9.html«

Kategorije: Rojeni leta 1853 | Umrli leta 1926 | Ruski generali | Veterani prve svetovne vojne | Veterani ruske državljanske vojne

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Deutsch
- English
- Esperanto
- Español
- Suomi
- Français
- Hrvatski
- Polski
- Română
- Русский
- Српски / Srpski
- Svenska